CELEX: 32019D0469
Language: hr
Date: 2019-03-20 00:00:00
Title: Provedbena odluka Komisije (EU) 2019/469 оd 20. ožujka 2019. o izmjeni Provedbene odluke 2014/909/EU u pogledu razdoblja primjene zaštitnih mjera koje se odnose na pojavu etinioze u Italiji (priopćeno pod brojem dokumenta C(2019) 2044) (Tekst značajan za EGP.)

22.3.2019   
               
               
                  HR
               
               
                  Službeni list Europske unije
               
               
                  L 80/47
               
            
         PROVEDBENA ODLUKA KOMISIJE (EU) 2019/469
         оd 20. ožujka 2019.
         o izmjeni Provedbene odluke 2014/909/EU u pogledu razdoblja primjene zaštitnih mjera koje se odnose na pojavu etinioze u Italiji
         
            
               (priopćeno pod brojem dokumenta C(2019) 2044)
            
         
         (Vjerodostojan je samo tekst na talijanskom jeziku)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu Vijeća 89/662/EEZ od 11. prosinca 1989. o veterinarskim pregledima u trgovini unutar Zajednice s ciljem uspostave unutarnjeg tržišta (1), a posebno njezin članak 9. stavak 4.,
         uzimajući u obzir Direktivu Vijeća 90/425/EEZ od 26. lipnja 1990. o veterinarskim pregledima koji se primjenjuju u trgovini određenim živim životinjama i proizvodima unutar Unije s ciljem uspostave unutarnjeg tržišta (2), a posebno njezin članak 10. stavak 4.,
         budući da:
         
                     (1)
                  
                  
                     Provedbenom odlukom Komisije 2014/909/EU (3) utvrđeno je da Italija treba poduzeti određene zaštitne mjere zbog pojave etinioze (Aethina tumida) u određenim područjima, prvotno u regijama Kalabriji i Siciliji. S obzirom na razvoj epidemiološke situacije te su mjere trenutačno ograničene na regiju Kalabriju, a Provedbena odluka 2014/909/EU primjenjuje se do 31. ožujka 2019.
                  
               
                     (2)
                  
                  
                     Italija je u drugoj polovini 2018. obavijestila Komisiju o nekoliko novih slučajeva pojave etinioze u Kalabriji te u veljači 2019. o epidemiološkoj situaciji koja pokazuje da se u Kalabriji i dalje pojavljuju slučajevi zaraze etiniozom.
                  
               
                     (3)
                  
                  
                     Stoga bi se primjena zaštitnih mjera predviđenih Provedbenom odlukom 2014/909/EU trebala produljiti do 21. travnja 2021., uzimajući u obzir da se Uredba (EU) 2016/429 Europskog parlamenta i Vijeća (4), kojom se predviđaju zaštitne mjere u slučaju bolesti životinja, primjenjuje od 21. travnja 2021.
                  
               
                     (4)
                  
                  
                     Provedbenu odluku 2014/909/EU trebalo bi stoga na odgovarajući način izmijeniti.
                  
               
                     (5)
                  
                  
                     Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU ODLUKU:
         
            Članak 1.
            Članak 4. Provedbene odluke 2014/909/EU zamjenjuje se sljedećim:
            
               
                  „Članak 4.
                  Ova Odluka primjenjuje se do 21. travnja 2021.”
               
            
         
         
            Članak 2.
            Ova je Odluka upućena Talijanskoj Republici.
         
         
            Sastavljeno u Bruxellesu 20. ožujka 2019.
            
               
                  Za Komisiju
               
               Vytenis ANDRIUKAITIS
               
                  Član Komisije
               
            
         
         
            (1)  SL L 395, 30.12.1989., str. 13.
         
         
            (2)  SL L 224, 18.8.1990., str. 29.
         
         
            (3)  Provedbena odluka Komisije 2014/909/EU od 12. prosinca 2014. o određenim zaštitnim mjerama s obzirom na potvrđene pojave etinioze u Italiji (SL L 359, 16.12.2014., str. 161.).
         
            (4)  Uredba (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (SL L 84, 31.3.2016., str. 1.).